Joan Tàrrega i Marta Díaz protagonitzaran el cant de la carxofa
02/09/2004 11:43:00

# Joan Tàrrega i Marta Díaz protagonitzaran el cant de la carxofa

*   02/09/2004 11:43:00
*   [Imprimir](#)
*   Compartir
*    https://www.alaquas.org/documento.asp?id\_do=9342

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9342%2F0&title=Ajuntament%20d%27Alaqu%C3%A0s.%20Premsa.Joan%20T%C3%A0rrega%20i%20Marta%20D%C3%ADaz%20protagonitzaran%20el%20cant%20de%20la%20carxofa)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9342/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9342/9342_Form_4.jpg)](https://www.alaquas.org/ficheros/documentos/2004/2/9342/9342_Form_10.jpg "<a href='https://www.alaquas.org/ficheros/documentos/2004/2/9342/9342_Form_10.jpg' target=_blank><i class='fa fa-external-link' aria-hidden='true'></i>.Joan Tàrrega i Marta Díaz protagonitzaran el cant de la carxofa</a>")

La prova de veu de l'àngel, amb més de 600 participants, va decidir quins seran els xiquets que interpreten aquesta composició musical

Alaquàs ja coneix el nom dels dos àngels que els pròxims dies 8 i 9 de setembre interpretaran el Cant de la Carxofa en honor a la Mare de Déu de L'Olivar i al Crist de la Bona Mort, respectivament. Un nombrós públic va estar present el dimecres 1 de setembre al claustre del Castell d'Alaquàs per tal d'elegir, en la Prova de Veu de l'Àngel, als dos xiquets que amb la seua veu protagonitzaran dos actes centrals de les Festes Majors d'Alaquàs.

Al llarg de l'emotiva Prova de Veu, els sis xiquets i xiquetes aspirants van cantar dos fragments del Cant de la Carxofa per a, finalment, sotmetre's a la votació que allí mateix van realitzar les més de 600 persones assistents. Durant la trobada d'aquest singular sufragi els components de la Unió Musical d'Alaquàs oferiren uns entreactes per amenitzar l'espera. Va destacar en l'event la presència de l'Alcalde d'Alaquàs, Jorge Alarte, acompanyat pel seu homòleg de Cremona, Gian Carlo Corada.

2004 ha sigut l'any que ha enregistrat més xiquets i xiquetes aspirants a cantar la Carxofa. En la primera part del procés de selecció van concórrer un total de 25 xiquets, dels quals finalment sis es van sotmetre ahir a la definitiva Prova de Veu. Tres pugnaven per ser l'angelet que cantarà a la Mare de Déu de l'Olivar la nit del dia 8 i altres tants aspiraven a fer-ho al Crist de la Bona Mort a l'endemà.

La Carxofa és una composició musical de tipus religiós denominada motete característica de les poblacions de l'Horta Sud. En la actualitat, únicament es conserva a Silla, Aldaia, i Alaquàs, amb la particularitat que a Alaquàs el cant s'ofrena al Crist i a la Mare de Déu.

Els orígens d'aquest cant són incerts. Una de les versions que circulen atribueix la seua creació als cants que els devots dirigien al Crist en els cadafals que antigament existien en les esglésies. Aquesta interpretació històrica connecta amb el Misteri d'Elx, on la Carxofa seria una variant.

Una altra de les línies d'investigació situa, en canvi, el Cant de la Carxofa a finals del segle XIX en una composició musical de Godella realitzada per el Mestre Rigoberto. A Alaquàs la lletra va experimentar la variant que se li canta també a la Mare de Déu de l'Olivar, cose que converteix la Carxofa en una de les tradicions més genuïnes i antigues de la població.

Amb la finalitat de conservar, difondre i millorar aquesta valuosa peça musical, els Clavaris del Crist d'Alaquàs van instaurar el 1995 el procés de selecció dels xiquets i xiquetes aspirants conegut com la Prova de l'Àngel i que ahir es va celebrar al Castell en la seva novena edició. També es va renovar l'artefacte articulat que representa una gran Carxofa, les fulles de la qual s'obrin i des d'allí l'àngel, elevat uns metres sobre terra, interpreta el cant. En concret, és obra de l'artista faller Manolo Martín, d'estil barroc. Al mateix temps, l'Associació Cultural La Carxofa treballa intensament perquè els professors de música de tots els col·legis d'Alaquàs coneguen i transmeten als seus alumnes aquesta tradició. A aquesta tasca contribueix l'escola de música Mestre Medina.

Aquells xiquets o xiquetes que posseeixen unes condicions de modulació de veu adequades, ja que el cant requereix abastar unes difícils notes agudes en dos passatges de la composició, són els que concorren a la selecció definitiva per a convertir-se en àngel.

Al llarg de l'acte d'ahir, es va tributar un càlid homenatge al músic d'Alaquàs Paco Serrano, recentment mort, al qual s'anomenà Mestre Perpetu del Cant de la Carxofa per la incansable tasca que desenvolupà en l'impuls i la conservació d'aquesta composició musical. L'Alcalde d'Alaquàs va fer lliurament d'un obsequi als seus familiars.